Нешта падобнае адчулі і на канцэрце ў Нясвіжскай гімназіі, куды нас запрасіла яе дырэктар Т.В. Шумоўская. Дарэчы, ужо трэці раз мы сустрэліся з навучэнцамі гэтай установы і ўдзячны за тое, што хор ветэранаў працы “Аптымісты” тут ужо добра ведаюць. Прадставіўшы наш калектыў, Таццяна Віктараўна адзначыла энтузіязм і жаданне спевакоў несці людзям сваё майстэрства, перадаць маладым павагу да памяці тых, хто заваёўваў Перамогу. Вядучыя мерапрыемства нагадалі аб тым, якой цаной дасталіся перамога і мір. Светлай памяці загінуўшых была аб’яўлена мінута маўчання. Потым Валянціна Цар і Яўген Казлоўцаў праспявалі песню “Ветэранам мінулай вайны”. Пра мірнае сёння і любоў да Радзімы быў твор у выкананні Гасана Гарунова і Арцёма Рагалевіча. Дружнымі апладысментамі віталі прысутныя выступленне Веранікі Кароль і Максіма Глаза, Дар’і Піваварскай… Гімназісты падрыхтавалаі цудоўную патрыятычную праграму.